钦定古今图书集成/明伦汇编/宫闱典/第050卷 > 海陵耶律昭媛
## 钦定古今图书集成/明伦汇编/宫闱典/第050卷 > 海陵耶律昭媛

按《金史后妃传》：“昭媛察八，姓耶律氏，尝许嫁奚人萧
堂古带，海陵纳之，封为昭媛。堂古带为护卫，察八使
侍女习撚以软金鹌鹑袋数枚遗之。事觉，是时堂古
带谒告在河间驿，召问之，堂古带以实对，海陵释其
罪。海陵登宝昌门楼，以察八徇诸后妃，手刃击之，堕
门下死，并诛侍女习撚。”